
Folyók és holtmedrek üledékének karbonát meghatározása két eltérő módszerrel

Munkánk során arra a felmerülő problémára kerestük a választ, hogy az üledékek kalcium-karbonát meghatározásakor az izzításos vagy a Scheibler-féle módszer között van-e különbség, illetve a különböző mintavételi helyek szerves anyag és kalcium-karbonát tartalma között tapasztalunk-e különbséget. Többszöri mintavételeink során, tiszai és dunai holtmedrekből, illetve a Dunából gyűjtöttünk nagyszámú üledék mintát. A nagy számra a megbízható eredmények érdekében volt szükség. A szárítás hibája lehet, hogy az agyagásványokhoz kötött vizet elpárologtatva mérési hibát okozhat. Ahhoz, hogy ezeket a mérési hibákat kiküszöböljük, első lépésként légszáraz üledékekből dolgoztunk és derivatográffal termikus elemzést végeztünk. Jelentős különbségeket nem találtunk a két módszer között. A LOI-n és Schleibler kalcium-karbonát vizsgálaton alapuló kanonikus diszkriminancia analízis alapján a vizsgált területek jól elkülönülnek egymástól. Az ANOVA analízissel megállapítottuk, hogy a szervesanyag- és kalcium-karbonát tartalomban is szignifikáns különbségeket tapasztaltunk a mintavételi helyeken. Eredményeink alapján mindkét paraméter kiválóan alkalmazható vizes élőhelyek jellemzésére, de egy területen viszont nem alkalmazható mindkettő vagy az egyiket vagy a másikat célszerű használni.



